เรียกคนปล่อยคลิป ตร.ทะเลาะเด็กอาชีวะ ข้อหาผิดพ.ร.บ.คอมพ์
แจงดราม่า คลิปตำรวจทะเลาะเด็กอาชีวะ พร้อมเรียกสาวมือโพสต์รับทราบข้อหา,ผกก.สภ.สองพี่น้อง แจงคลิปตำรวจทะเลาะเด็กอาชีวะ ผมจับรถมอเตอร์ไซค์แต่ง เผยเด็กยั่วยุก้าวร้าวก่อน พร้อมเรียกเจ้าของโพสต์รับทราบข้อกล่าวหา นำข้อมูลข่าวสารที่ให้ความเป็นเท็จไม่มีความเป็นจริงทำให้เกิดความเสียหาย,จากกรณีโลกออนไลน์แชร์คลิปเจ้าหน้าที่ตำรวจกำลังปะทะคารมกับเด็กนักเรียนอาชีวะ ขณะจับรถจักรยานยนตร์แต่ง ใน จ.สุพรรณบุรี โดยระบุว่า ,เด็กมันผิดจริงเรื่องมอไซค์อะ แต่ค่อยๆ คุยก็ได้มั้ง เด็กมันรีบจะไปโรงเรียนนะ ถ้าไม่มีมอไซค์ใช้จะไปไง ตังค์ก็ไม่มีไปกินโรงเรียน, ทำให้เวลาต่อมามีเสียงวิพากษ์วิจารณ์เป็น 2 ฝ่าย มีการถกเถียงกันอย่างดุเดือดนั้น,วันที่ 7 ธ.ค.61 ผู้สื่อข่าวรายงานว่า เหตุการณ์ดังกล่าว เกิดขึ้น เมื่อเวลา 07.30 น. วันที่ 6 ธ.ค.ที่ผ่านมาบริเวณทางเข้าโรงเรียนวัดแม่พระประจักษ์ เขตเทศบาลเมืองสองพี่น้อง ถ.สายบางลี่ วัดป่าเลไลยก์ ระหว่าง ด.ต.อภิชาติ สุวรรณปทุมเลิศ ผบ.หมู่ งานจราจร กับเด็กนักเรียนแห่งหนึ่งในอำเภอสองพี่น้อง ตามที่เป็นข่าวในคลิป,ด้าน พ.ต.อ.กฤศ จันทร์สว่าง ผกก.สภ.สองพี่น้อง ชี้แจงว่า กรณีคลิปดังกล่าวอยากให้ประชาชนทราบข้อเท็จจริงและการปฏิบัติหน้าที่ของตำรวจจราจรนายนี้ เนื่องจากโดนยั่วยุทางคำพูดและเด็กนักเรียนใช้กิริยาท่าทางก้าวร้าวจึงทำให้ตำรวจราจรนายนี้เกิดความหงุดหงิดพลั้งปากไม่ได้ตั้งใจ จึงหลุดวาจาตามคลิปดังกล่าวโดยไม่มีเจตนาใช้คำพูดด่าทอประชาชน ,ทั้งนี้ได้เรียกตัว นางพิศสมัย อายุ 35 ปี มารับทราบข้อกล่าวหา ว่านำเข้าระบบคอมพิวเตอร์ซึ่งข้อมูลอันเป็นเท็จ โดยประการที่น่าจะเกิดความเสียหายแก่ผู้อื่นหรือประชาชนและหมิ่นประมาทได้กระทำโดยโฆษณา ซึ่งผู้ต้องหาให้การภาคเสธ รับว่าตนเป็นผู้โพสต์คลิปดังกล่าวจริง แต่ไม่รับข้อกล่าวหา,นอกจากนี้ พ.ต.อ.กฤศ ผกก ได้ฝากเตือนชาวโซเชียลที่ชอบโพสต์คลิปนำข้อมูลข่าวสารที่ให้ความเป็นเท็จไม่มีความเป็นจริงทำให้เกิดความเสียหายและมีผลเสียทำให้เกิดคดีความเดือดร้อนตามมาภายหลังได้ ส่วนทาง ด.ต.อภิชาต จะดำเนินการทำโทษตามระเบียบขั้นตอนเพื่อจะได้ให้ประชาชนให้ความเชื่อมั่นในการทำงานของเจ้าหน้าที่ตำรวจต่อไป.
ผกก.สภ.สองพี่น้อง แจงคลิปตำรวจทะเลาะเด็กอาชีวะ ผมจับรถมอเตอร์ไซค์แต่ง เผยเด็กยั่วยุก้าวร้าวก่อน พร้อมเรียกเจ้าของโพสต์รับทราบข้อกล่าวหา นำข้อมูลข่าวสารที่ให้ความเป็นเท็จ
ตำรวจจับนักเรียน,ตำรวจยื้อรถ,จับรถจักรยานยนต์,ข่าวโซเชียล,สุพรรณบุรี,ข่าวทั่วไป